Bratislava, 28.04.2020

 Všetkým záujemcom

Vec

**Vysvetlenie súťažných podkladov**

Vo verejnom obstarávaní na predmet zákazky „Vypracovanie projektovej dokumentácie pre modernizáciu križovatiek riadených CDS – Petržalka“ vyhlásenom vo Vestníku verejného obstarávania č. 82/2020 zo dňa 17.04.2020 pod značkou 13955 – WYS, boli dňa 22.04.2020 doručené nasledovné otázky záujemcu:

**Otázka č. 1:**

V súťažných podkladoch sa nachádza zmienka o riešení cyklistov (napr. str. 26, časť 1.14 Detekcia, časť 1.16 Tlačidlá) v jednotlivých dopravných uzloch, ich detekcia a pod.
Vie obstarávateľ určiť trasovanie cyklistov v jednotlivých dopravných uzloch a vie určiť, či budú cyklisti vedený združeným priestorom v križovatkách s chodcami, alebo separátnymi cyklistickými chodníkmi a priechodmi, čo by malo za následok zmenu geometrie križovatky (nové zábery pozemkov, atp.) a ich riadenia?

**Odpoveď:**

V križovatkách počítame so zachovaním ich existujúcej konfigurácie, t. j. detekcia by mala byť riešená v rámci jazdných pruhov, resp. samostatnými cyklistickými chodníkmi a priechodmi len v tom prípade, ak už teraz existujú.

**Otázka č. 2:**

V súťažných podkladoch, str. 17, časť D, odsek 1.3 Prehľad východiskových podkladov.
Má obstarávateľ k dispozícii uvedené východiskové podklady? Ak nie majú byť predmetom dodávky projektovej dokumentácie?

A to:

• územné rozhodnutie a jeho podmienky,

• dokumentácia na územné rozhodnutie,

• dokumentácia pre stavebné povolenie,

• stavebné povolenie/povolenia,

• stavebný zámer,

• protokol o vykonaní štátnej expertízy,

**Odpoveď:**

Predmetom projektovej dokumentácie nie sú uvedené východiskové podklady. Verejný obstarávateľ mení bod 1.3 „Prehľad východiskových podkladov“, časť D. „Opis predmetu zákazky“ súťažných podkladov (str. 17) nasledovne:

1.3  Prehľad východiskových podkladov

• podklady k jednotlivým križovatkám, ktoré sú súčasťou prílohy č. 7 „Dokumentácia k existujúcim križovatkám“ týchto súťažných podkladov.

V opravených súťažných podkladoch je táto zmena vyznačená červenou farbou písma.

**Otázka č. 3:**

Vie obstarávateľ definovať, ktoré vyjadrenia orgánov štátnej správy a dotknutých organizácií je potrebné zabezpečiť k PD DP/DRS?

**Odpoveď:**

Verejný obstarávateľ požiadal o vyjadrenie príslušný organizačný útvar. Odpoveď na túto otázku bude zodpovedaná dodatočne, v lehote na predkladanie ponúk v súlade s § 113 ods. 7 zákona o verejnom obstarávaní.

**Otázka č. 4:**

Má projektová dokumentácia obsahovať aj časť verejného osvetlenia v daných dopravných uzloch pre nasvietenie komunikácií a priechodov - napr. nové riešenie nasvietenia, svetlotechnický posudok, atď.?

**Odpoveď:**

Nepožadujeme riešenie verejného osvetlenia v rámci projektovej dokumentácie – zachováva sa existujúce verejné osvetlenie.

**Verejný obstarávateľ zároveň predlžuje lehotu na predkladanie ponúk do dňa 07.05.2020 do 11:00 hod. a oznamuje, že otváranie ponúk uchádzačov predložených v tejto lehote sa uskutoční dňa 07.05.2020 o 11:30 hod., a to spôsobom uvedeným v bode 17 „Otváranie ponúk“, časť A. „Pokyny pre záujemcov“** **súťažných podkladov.**

S pozdravom

 v. r.

 Mgr. Michal Garaj

 vedúci oddelenia verejného obstarávania